তার আগে টস জিতে ব্যাট করতে নেমে ২৬ রানেই ২ উইকেট হারিয়ে বসে ভারত। ১১ রানের মাথায় মান্দানা এলবিডব্লিউ হওয়ার পর ২৬ রানের মাথায় মিতালি রাজ রান আউটে কাটা পড়েন। সেখান থেকে দলে টেনে তোলার চেষ্টা করেন পূজা ভাস্কর, হারমানপ্রিত কাউর ও দীপ্তি শর্মা। পূজা ২০ বলে ৪ চারে ২০ রান করেন। কাউর করেন ৩৭ বলে ৬ চারে সর্বোচ্চ ৪২ রান। দীপ্তির ব্যাট থেকে আসে ৩২ রান। যা তিনি ২৮ বলে ৫ চারে করেন। এ ছাড়া মেষরাম অপরাজিত ১৪ ও মিতালি রাজ ১৫ রান করেন। তাতে ২০ ওভারে ৭ উইকেট হারিয়ে ১৪১ রানের লড়াকু সংগ্রহ পায় তারা।